钦定古今图书集成/理学汇编/学行典/第243卷 > 吴环
## 钦定古今图书集成/理学汇编/学行典/第243卷 > 吴环

按《武进县志》：“吴环，字鸣和，幼好学，事父母至孝。正德
乙卯举人，家居授徒，绝无所请谒。有族人侵环屋址，
环口占谕之曰：‘普天之下皆王土，再过来些也不妨’。
族人惭沮。晚年仅举一子，为邻人所殴，环整衣冠，遍
告殴者之族，谢教子不谨，里中感诵。公车四上不第，
选兴化府通判，不赴。寻卒，年八十一。”